**FAKTAARK**

**Rammeaftale om indkøb og levering af glasvarer**



**Kort om aftalen**

Aalborg Universitet, Aarhus Universitet, Syddansk Universitet, Danmarks Tekniske Universitet, Syd Dansk Universitet og Københavns Universitet har sammen gennemført et udbud af levering af glasvarer til laboratorierne.

 **Aftalens løbetid**

Rammeaftalen gælder fra 01-04-2025 og løber i 4 år

**Sådan bruger du aftalen**

Rammeaftalen er indgået med 3 leverandører. Alt indkøb på rammeaftalen vil foregå via direkte tildeling til den Leverandør, der billigst opfylder det funktionelle forskningsbehov (”behovsmodellen”). Det funktionelle forskningsbehov baserer sig på en forskningsmæssig vurdering af, hvilket produkt der bedst imødekommer Kundens behov i forbindelse med det konkrete indkøb.

**Leverandøroplysninger**

* VWR International A/S Cvr-nr.: 27335659 Tobaksvejen 21 2860 Søborg
* Th. Geyer Skandinavien ApS Cvr-nr.: 31333121 Borupvang 2B 2750 Ballerup
* Hounisen Laboratorieudstyr A/S Cvr nr. 25 57 34 20 Niels bohrs Vej 49 8660 Skanderborg

**Ordrebekræftelse**

Leverandøren har 2 arbejdsdage til at fremsende en ordrebekræftelse til Kunden. I ordrebekræftelsen skal forventet leveringstid, korrekte varenumre, mængder og priser angives, samt hvis der måtte være andre afvigelser fra indkøbsordren.

**Leveringsbestemmelser**

Leverandøren skal levere produkterne på den angivne adresse inden for 3 arbejdsdage fra bestilling, medmindre Parterne aftaler andet. Ovenstående leveringsfrist forudsætter, at produkterne er bestilt inden kl. 10.00 på en arbejdsdag. Bestilles produkterne på et senere tidspunkt, udskydes fristen for levering med yderligere 1 arbejdsdag. Bestiller kunden f.eks. inden kl. 10.00 en torsdag, og er andet ikke aftalt, skal levering finde sted senest tirsdag i den efterfølgende uge. Der kan efter skriftlig aftale fastsætte en konkret leveringsdato, som afviger fra de generelt fastsatte leveringsfrister.

**Gebyrer**

For indkøb med en værdi under kr. 500 kan Leverandøren pålægge et minimumsordregebyr på kr. 150.

**Returnering**

AAU er berettiget til at returnere varer, der indgår i leverancen, såfremt de returnerede varer er i samme stand som ved leveringen. Det vil sige, at varerne skal være i ubrudt emballage og i øvrigt være ubrugt, i mangelfri stand, gensalgbare og ikke særligt tilpasset til AAU. AAU’s meddelelse om returnering af varer skal dog være afgivet til leverandøren senest 14 Dage efter levering. Returvarerne skal tilbageleveres på den eller de adresse(r) i Danmark, som er oplyst af Leverandøren. AAU er forpligtet til at sikre, at alle leveringer af returvarer sker i forsvarlig indpakning.

Ved AAU´s meddelelse om returnering, kan Leverandøren nægte returneringer af ordre på under 500 DKK. Ved returneringer kan Leverandøren pålægge et returneringsgebyr på 10% af ordrens pris, dog minimum 500 DKK. Leverandøren har ikke krav på anden kompensation i anledning af returneringen. Ved returnering skal Leverandøren hurtigst muligt sende en kreditnota til Kunden. Skyldes returneringen fejl fra Leverandørens side, sker returnering på Leverandørens regning og risiko. Leverandøren er i dette tilfælde ikke berettiget til returneringsgebyr eller anden kompensation i forbindelse med returneringen. I dette tilfælde er det AAU der har bevisbyrden.

**Bestilling**

Bestilling skal fortrinsvist ske igennem Aalborg Universitets indkøbssystem

**Kampagner og markedspriser**

Afholder Leverandøren kampagne eller andre tilbud på et produkt omfattet af rammeaftalen, hvor prisen herfor er lavere end den gældende pris på rammeaftalen, skal Leverandøren tilbyde denne kampagnepris til Kunden.

Såfremt AAU med rimelig sandsynlighed kan godtgøre, at markedsprisen er lavere end den i kontraktforløbet aftalte, er leverandøren forpligtet til at justere priserne for de enkelte Varer, så de svarer til den gældende markedspris. Ved fastsættelse af markedsprisen skal der tages højde for varernes karakter og omfang samt rammeaftalens risiko og løbetid. AAUs pris må aldrig være højere end Leverandørens listepriser for produktet.

**Restordre**

Leverandøren skal ved fremsendelse af ordrebekræftelsen, meddele AAU, hvis der er bestilte produkter, der er i restordre eller er bestillingsvarer. Leverandøren skal i denne meddelelse angive en forventet leveringstid for de pågældende produkter. Har produktet en forventet leveringstid på mere end 10 arbejdsdage fra AAU´s bestilling, skal leverandøren tilbyde AAU en af følgende muligheder: Modtage en erstatningsvare, hvis Leverandøren kan tilbyde et Produkt med tilsvarende kvalitet og funktionalitet. Afbestilling af det bestilte Produkt. AAU er ikke forpligtet til at acceptere erstatningsvarer.

**Løbende opfølgning på aftalen**

Der vil ske løbende opfølgning på aftalen